ການເຈລະຈາ ​ກ່ຽວ​ກັບ ໂຄງການນິວເຄລຍ ຂອງອິຣ່ານ ຍັງດຳເນີນຕໍ່ໄປ
ລັດຖະມົນຕີ ​ກະຊວງ​ການ​ຕ່າງປະ​ເທດ ​ຂອງຣັດ​ເຊຍ ທ່ານ Sergei Lavrov ​ໄດ້​ກ່າວ​ວ່າ ທັງ​ສອງ​ຝ່າຍ ​ແມ່ນ​ເກືອບຈະບັນລຸ ​ການ​ຕົກລົງ​ກັນໄດ້​​ແລ້ວ.
ການດຳເນີນຄວາມພະຍາຍາມຂັ້ນສູງທາງດ້ານການທູດ ເພື່ອ ໃຫ້ບັນລຸການຕົກລົງນາໆຊາດຂັ້ນສຸດທ້າຍໃນຂອບເຂດກວ້າງ ຂວາງກ່ຽວກັບໂຄງການນິວເຄລຍຂອງອີຣ່ານແມ່ນຍັງສືບຕໍ່ໃນ ຫຼາຍໆບັນຫາ ໃນວັນພະຫັດມື້ນີ້ ໂດຍຍັງອີກມື້ນຶ່ງ ກ່ອນທີ່ເສັ້ນ ຕາຍອັນໃໝ່ ແລະບາງທີອາດເປັນເສັ້ນຕາຍອັນສຸດທ້າຍທີ່ໄດ້ ກຳນົດໄວ້ກໍເປັນໄດ້ ລັດຖະມົນຕີກະຊວງການຕ່າງປະເທດຣັດເຊຍ ທ່ານ Sergei Lavrov ໄດ້ກ່າວວ່າ ທັງສອງຝ່າຍແມ່ນເກືອບຈະບັນລຸການຕົກ ລົງກັນໄດ້ແລ້ວ ແຕ່ທ່ານຍັງໄດ້ກ່າວເຖິງໃນອັນທີ່ເຫັນວ່າເປັນ ບັນຫາໃຫຍ່ສຸດທີ່ຍັງຄ້າງຄາຢູ່ ສຳລັບການຕົກລົງຂັ້ນສຸດທ້າຍ ນັ້ນ ໂດຍກ່າວວ່າ ຣັດເຊຍແມ່ນສະໜັບສະໜຸນ ໃຫ້ມີການຍົກເລີກການຫ້າມຂາຍອາວຸດ ຂອງສະຫະປະຊາຊາດຕໍ່ອີຣ່ານ ທ່ານ Lavrov ກ່າວວ່າ ເຈົ້າໜ້າທີ່ຕາເວັນຕົກ ໄດ້ກ່າວວ່າ ພວກເຂົາເຈົ້າຄັດຄ້ານຕໍ່ການຍົກເລີກການຫ້າມຂາຍອາ ວຸດ ແລະບັນຫານີ້ ບໍ່ຄວນຈະນຳເຂົ້າມາໂຮມກັນ ໃນການເຈລະຈານີ້ ພື້ນຖານໃນການເຈລະຈາເພື່ອໃຫ້ບັນລຸຂໍ້ຕົກລົງ ກໍແມ່ນການຍົກການລົງໂທດດ້ານເສດຖະກິດ ຕໍ່ອີຣ່ານ ເພື່ອເປັນການແລກປ່ຽນ ກັບການຈຳກັດໂຄງການນິວເຄລຍຂອງປະເທດດັ່ງກ່າວ ທ່ານ Lavrov ໄດ້ວາງແຜນ ທີ່ຈະກັບຄືນໄປທີ່ນະຄອນວຽນນາ ຈາກຣັດເຊຍ ບ່ອນທີ່ທ່ານແລະລັດຖະມົນຕີກະຊວງການຕ່າງປະເທດຂອງຈີນທ່ານ Wang Yi ໄດ້ເດີນທາງໄປຮ່ວມກອງປະຊຸມສຸດຍອດນັ້ນ ແຫຼ່ງຂ່າວຂອງ ສະຫະລັດທີ່ໃກ້ຊິດກັບການເຈລະຈານີ້ ໄດ້ບອກກັບ VOA ວ່າ ລັດຖະມົນ ຕີກະຊວງການຕ່າງປະເທດທັງຫຼາຍ ແມ່ນບໍ່ມີຄວາມຈຳເປັນທີ່ຈະມີໜ້າ ໃນນະຄອນວຽນນາ ສຳລັບບັນລຸການຕົກຂັ້ນສຸດທ້າຍ ແຕ່ວ່າແຫຼ່ງຂ່າວກັບເວົ້າວ່າ ພວກເຂົາເຈົ້າແມ່ນຕ້ອງ ການຈະເຂົ້າຮ່ວມ